# 7. ΕΜΠΛΕΚΟΜΕΝΟΙ ΦΟΡΕΙΣ – ΕΤΑΙΡΟΙ ΚΑΙ ΔΙΑΔΙΚΑΣΙΕΣ ΔΙΑΒΟΥΛΕΥΣΗΣ

Οι διαδικασίες που θα ακολουθηθούν για την κατάρτιση της τελικής έκδοσης του Επιχειρησιακού Σχεδίου του Δήμου Ιωαννιτών για την «Έξυπνη Πόλη», θα περιλαμβάνουν ενέργειες δημοσιότητας και διαβούλευσης με όλους τους εμπλεκόμενους φορείς. Ο συμμετοχικός σχεδιασμός άλλωστε με κύριο όχημα τις διαδικασίες της δημόσιας διαβούλευσης αποτελεί υψηλή προτεραιότητα για το Δήμο Ιωαννιτών. Οι διαδικασίες αυτές θα πραγματοποιηθούν από τον Δήμο Ιωαννιτών και θα περιλαμβάνουν:

* Εσωτερική διαβούλευση με όλες τις υπηρεσίες του Δήμου και τους επικεφαλής των αρμόδιων Τμημάτων.
* Πρόσκληση εμπλεκόμενων φορέων για την υποβολή προτάσεων εξειδίκευσης του Επιχειρησιακού Σχεδίου.
* Οργάνωση σειράς συναντήσεων του Δήμου με τους εμπλεκόμενους φορείς για την επεξεργασία των προτάσεων.
* Ανάρτηση του Επιχειρησιακού Σχεδίου στην δικτυακή πλατφόρμα <http://www.diavouleusi.eu> του Δήμου για διαβούλευση με τη συμμετοχή όλων των πολιτών.
* Συγκέντρωση και επεξεργασία σχολίων / παρατηρήσεων.
* Διαμόρφωση τελικής πρότασης του Επιχειρησιακού Σχεδίου του Δήμου Ιωαννιτών για την «Έξυπνη Πόλη», και υποβολή του στο Δημοτικό Συμβούλιο για έγκριση.

Στη διαδικασία σχεδιασμού του Επιχειρησιακού Σχεδίου θα συμμετέχουν φορείς που παρουσιάζουν ενδιαφέρον για το περιεχόμενό του, και εμπλέκονται είτε εκπροσωπώντας οργανωμένες ομάδες του πληθυσμού, είτε δυνητικούς δικαιούχους των δράσεων, είτε τέλος την ακαδημαϊκή και ερευνητική κοινότητα. Ενδεικτικά, οι εν λόγω φορείς έχουν ως ακολούθως:

* Ακαδημαϊκοί και ερευνητικοί φορείς
	+ Πανεπιστήμιο Ιωαννίνων
	+ ΤΕΙ Ηπείρου
	+ ΕΚΕΤΑ
	+ ΙΤΕ
* Δημοτικές επιχειρήσεις και φορείς
	+ Δημοτική Επιχείρηση Ύδρευσης Αποχέτευσης Ιωαννίνων (ΔΕΥΑΙ)
	+ ΝΠΔΔ ΟΚΠΑΠΑ (Οργανισμός Κοινωνικής Προστασίας - Αλληλεγγύης & Προσχολικής Ηλικίας Δήμου Ιωαννιτών)
	+ Πνευματικό Κέντρο
* Επιμελητήρια
	+ Επιμελητήριο Ιωαννίνων
	+ Τεχνικό Επιμελητήριο
	+ Οικονομικό Επιμελητήριο
* Επαγγελματικοί σύλλογοι
	+ Εμπορικοί σύλλογοι
	+ Σύλλογος ξενοδόχων
* Λοιποί φορείς
	+ Αστικό ΚΤΕΛ Ιωαννίνων
	+ Φορέας Διαχείρισης της λίμνης Παμβώτιδας
	+ ΟΑΕΔ
	+ Αρχαιολογικές υπηρεσίες
	+ Πολιτιστικοί φορείς